Har du mistet din telefon med MitID appen på, skal du straks spærre den MitID app, som er tilknyttet den telefon, du har mistet. Det gør du enten på MitID.dk eller ved at ringe til MitID supporten på telefon 33 98 00 10.
Det er en rigtig god idé at have MitID flere steder – fx både på din mobil og en tablet. Så har du altid en reserve, og du kan stadig godkende med MitID, selvom du mister din mobil med MitID appen på.